《清明前呈文几》
宋代·卫宗武

此月才过禊事修，芳辰冉冉逝如流。
牡丹开了寒应尽，燕子归来春又休。
衰鬓难将新绿染，颦眉岂为落红愁。
劳生扰扰何时足，已拟抛家理钓舟。

作者简介：卫宗武约公元？年至一二八九年字洪父，（一作淇父）自号九山，嘉兴华亭人。生年不详，卒于元世祖至元二十六年。淳佑间历官尚书郎，出知常州。罢官闲居三十余载，以诗丈自娱。宋亡，不仕。宗武著有《秋声集》八卷，《国史经籍志》传于世。诗文气韵冲澹，有萧然自得之趣。